**FARSKÉ OZNAMY – filiálky NEMČICE // Farnosť Topoľčany**

**25. nedeľa v cezročnom období**

(20.9. – 26.9.2020)

▪ **Sv. omše v týždni a ich úmysly:**

*Streda*: 18.00 h. + Manželia Streďanskí, Pečoví a dcéra Mária s manželom

*Piatok*: 18.00 h. + Vilma a František Haloví

*Nedeľa*: 9.00 h. Poďakovanie Pánu Bohu za tohtoročnú úrodu darov zeme

▪ **Liturgický kalendár:**

*Pondelok*: Sv. Matúša, apoštola a evanjelistu

*Utorok*: Sv. Emeráma, biskupa a mučeníka

*Streda*: Sv. pátra Pia z Pietrelciny, kňaza

*Sobota*: Panny Márie v sobotu

*Nedeľa*: 26. nedeľa cez rok

▪ Stretnutie s rodičmi birmovancov – pričom prosíme o účasť aspoň jedného z rodičov birmovanca alebo ich zástupcu – bude v sobotu 26. septembra o 10.30 hod. vo farskom kostole v Topoľčanoch. Účasť je žiaduca a potrebné sú rúška na tvári každého prítomného.

▪ Na budúcu nedeľu 27.9. o 9.00 hod. budeme pri sv. omši ďakovať Pánu Bohu za tohtoročnú úrodu darov zeme. Súčasne pri tejto ďakovnej sv. omši budeme mať našu zbierku na opravu organa, ktorú obetujeme na úhradu poslednej faktúry, ktorú v sume necelých 5.000,- € máme ešte uhradiť. Značnú časť z tejto sumy však už máme nasporenú z vašim predchádzajúcich milodarov. Ďakujeme všetkým, ktorí tento projekt renovačnej obnovy organa v Nemčiciach podporujú. Pán Boh nech im to mnohonásobne odmení!

▪ Spoločenstvo Modlitby matiek z Komunity Útecha srdečne pozývajú na modlitbové trojdnie, ktoré bude v dňoch 25.-27.9.2020 (*piatok, sobota, nedeľa*) vždy po večernej sv. omši vo farskom kostole v Topoľčanoch.

▪ Úrad verejného zdravotníctva SR publikoval v týždni inštrukciu, podľa ktorej každý okres Slovenska bude farebne označený semafórom zelenej, oranžovej alebo červenej farby. Podľa farby okresu sa potom majú riadiť danými inštrukciami aj všetky školy, kultúrne a športové podujatia, ako aj kostoly. Nateraz náš okres je v zelenej farbe. Celý prehľad a rozpis prípadných obmedzení podľa farebného označenia je vyvesený na nástenke.

▪ Spolok sv. Vojtecha informuje svojich členov, že si môžu v ich predajni v Topoľčanoch prevziať podielové knihy pre rok 2021 a uhradiť členský poplatok v sume 8,- €.